PERIODICIDADE SESIÓNS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 09/07/2019)

De conformidade con o disposto no art.38 e 39 do ROF e artigos 210 e ss da Lei 5/97 da Admón. Local en Galicia propoño o Pleno deste Concello: 1.—As sesións ordinarias do Pleno deste Concello terán lugar os derradeiros venres de cada dous meses as 20 horas. Si a citada data foise inhábil o pleno terá lugar o VENRES INMEDIATAMENTE POSTERIOR á mesma hora. O citado réxime poderá ser modificado si así foise preciso por resolución da Alcaldía debidamente motivada. Unicamente se abonaran as sesión de carácter ordinario coa cantidade de 150 €/sesión agás os Concelleiros con dedicación exclusiva que non cobraran pola súa asistencia.2.—Proponse igualmente que os membros da Xunta de Goberno Local que non conten con dedicación exclusiva, perciban igualmente 150 €/sesión, abonándose unicamente as de carácter ordinario 3.—De conformidade co disposto no art.123 do ROF art.125 y 127 do mesmo corpo legal, e artigos 66;67; 68 e 212 da lei 5/97 da Admón. Local en Galicia proponse a constitución das seguintes Comisións: 3.1. Comisión Informativa de asuntos plenarios coas funcións atribuídas polo artigo 68 da lei 5/97 da Admón. Local en Galicia é dicir o estudio e ditame dos asuntos que deban someterse á decisión do pleno ou da Xunta de Goberno Local cando actúe por delegación deste sen prexuízo das competencias que a esta Alcaldía corresponde para presenta-las proposicións as que refírese o artigo 97.2 do ROF en relación co artigo 82.3 do mesmo corpo legal. A composición devandita Comisión e sen prexuízo do que poida acorda-lo pleno ó respecto, seria a seguinte: Presidente desta Comisión: A Alcaldesa do Concello. Vocais-Concelleiros: 6 do BNG,2 s do PP, un do PSGA-PSOE, As reunións da mencionada Comisión terá caracter ordinario, extraordinario, e urxente sendo as de caracter ordinario aquelas que se celebren para coñecer os asuntos a debater polo pleno da mesma periodicidade. As extraordinarias o no seu caso as urxentes serán as demais. O horario de celebración das sesións ordinarias será as 13,30 da mañá, con caracter preferente ós martes antes da correspondente SESION PLENARIA. O réxime da súa convocatoria funcionamento e pago de asistencias ós membros da mesma será o que establecese con carácter xeral para o pleno do Concello. A designación dos membros desta Comisión terá que realizarse por escrito ante esta Alcaldía polo portavoz do correspondente GRUPO POLITICO antes da celebración do vindeiro Pleno dándose conta da citada composición na mesma sesión.3.2.—Creación da C. de Contas que terá as funcións de exame estudio e informe de tódalas contas presupostarias e extrapresupostarias que deba aprobar o Pleno deste Concello, de conformidade co establecido na lexislación reguladora das entidades locais. A súa Composición será a seguinte: Presidente desta Comisión: A Alcaldesa do Concello. Vocais-Concelleiros: 6 do BNG,2 do PP, un do PSGA-PSOE, Por parte dos respectivos grupos políticos deste Concello designaranse os membros da mesma que ostentarán a correspondente representación na citada Comisión designándose igualmente os respectivos suplentes. O réxime da súa convocatoria funcionamento e pago de asistencias ós membros da mesma será o que establecese con carácter xeral para o pleno do Concello. A designación dos membros desta Comisión terá que realizarse por escrito ante esta Alcaldía polo portavoz do correspondente GRUPO POLITICO antes da celebración do vindeiro Pleno dándose conta da citada composición na mesma sesión.3.3.— As indemnizacións por razón de servizo, asistencias a cursos ou congresos, asistencias como membros de Tribunais de selección de persoal, axudas de custo e gastos de locomoción dos cargos electivos aboaranse de acordo co establecido no R. D. 462/2002 do 24 de maio, que regula este tipo de indemnizacións, ou a que o Goberno estipule para os funcionarios incluídos no ámbito de aplicación da Lei 30/1984, de 2 de agosto. A tal efecto consideraranse incluídos no grupo primeiro dos especificados no Anexo I do referido R. D. Aplicando o establecido no 73.3 da Lei de Bases de Réxime Local, na redacción aprobada pola Lei 11/1999, do 21 de abril, asígnaselle ós grupos políticos da Corporación, unha dotación económica composta por un compoñente fixo de 180 € o mes para cada grupo político, e outro variable de 30 € o mes por cada Concelleiro. No caso de utilización de vehículo propio, a indemnización calcularase a razón de 0,19 €/km de percorrido, ou a que o Goberno estipule para os funcionarios incluídos no ámbito de aplicación da Lei 30/1984, de 2 de agosto. Tomiño, A alcaldesa Sandra González Álvarez a data que obra na correspondente sinatura electrónica.